Diari Oficial de la Generalitat Valenciana


Sumari del DOGV 4347, del 01-10-2002 (2002/10170)

ACORD de 30 de juliol de 2002, de la Comissió Territorial d'Urbanisme de València, relatiu al Pla Especial de Reserva de Sòl Dotacional Educatiu en el municipi de Xirivella.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4347

Data del DOGV
:   01-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10140


Data del document
:   30-07-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Xirivella
    * pla d'urbanisme

ACORD de 30 de juliol de 2002, de la Comissió Territorial d'Urbanisme de València, relatiu al Pla Especial de Reserva de Sòl Dotacional Educatiu en el municipi de Xirivella. [2002/X10157]
  
Vist l'expedient tramés per l'Ajuntament de Xirivella referit al Pla Especial de Reserva de Sòl Dotacional Educatiu, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en la sessió realitzada el 2 de maig de 2002. Després del pertinent període d'exposició pública, en el qual es van presentar diverses al·legacions que van ser degudament contestades per l'Ajuntament, va ser aprovat provisionalment per acord del ple municipal de 17 de juny de 2002.
  
Segon. El projecte consta de memòria, normes urbanístiques, obres que s'han d'executar i plànols.
  
Tercer. L'objecte del pla especial és la delimitació d'una àrea de sòl no urbanitzable de protecció agrícola, amb una superfície de 28.906 m2, per a la instal·lació d'un centre d'Educació Secundària Obligatòria, Batxillerat i Cicles Formatius, per a atorgar als terrenys la nova classificació com a sòl urbanitzable i la qualificació de Xàrcia Primària Dotacional Educativocultural, i establir el procediment d'obtenció dels terrenys mitjançant el sistema d'expropiació.
  
El present projecte determina l'ordenació detallada de la parcel·la afectada i les obres d'urbanització que s'han de realitzar-hi.
  
Resulta d'aplicació el que disposa, quant a condicions de parcel·la i d'edificació, l'art.17.3.4 de les Normes Urbanístiques, i s'inclou el següent incís:
  
?No obstant això, dites condicions no seran d'aplicació si existix per a la ubicació i execució de qualsevol tipus de centre dotacional públic, legislació sectorial aplicable, pròpia del corresponent organisme competent en la matèria?.
  
Quart. Es justifica la ubicació per la qualitat ambiental de l'entorn ja que limita amb sòl no urbanitzable d'especial protecció agrícola i amb el Sistema General de Zona Verda definit pel Pla General i que discorre paral·lel a la línia del ferrocarril, actuant de matalàs acústic.
  
L'accés es preveu mitjançant:
  
. Estació baixador de Renfe, per a comunicació ferroviària.
  
. Pas subterrani de la línia València-Utiel, de trànsit rodat i per a vianants.
  
Per a millorar l'accés per a vianants es preveu l'eixamplament de la vorera per a vianants deixant un únic carril per al trànsit rodat.
  
Es troba prevista una passarel·la que resol la integració amb la UE-9.
  
Cinqué. Durant la tramitació de l'expedient s'ha sol·licitat informe als organismes que s'indiquen:
  
Conselleria de Cultura i Educació, Direcció General de Règim Econòmic, sol·licitat amb data 17 de juny de 2002.
  
Conselleria de Medi Ambient, Direcció General de Planificació i Gestió del Medi, sol·licitat amb data 16 de juliol de 2002, per a l'emissió de la preceptiva Declaració d'Impacte Ambiental.
  
Conselleria d'Obres Públiques, Urbanisme i Transports, Direcció General de Transports, sol·licitat amb data 22 de juliol de 2002.
  
Renfe, sol·licitat amb data 22 de juliol de 2002.
  
Sisé. Amb data 26 de juliol de 2002 es rep la Declaració d'Impacte Ambiental acceptable.
  
Seté. Xirivella té un Pla General d'Ordenació Urbana aprovat definitivament per acord de la Comissió Territorial d'Urbanisme de 28 de novembre de 1989.
  
Huité. La Comissió Informativa de la Comissió Territorial d'Urbanisme de València, en la sessió realitzada el 26 de juliol de 2002, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La reserva de terrenys per a la constitució de reserva de sòl està expressament regulada en l'article 12.E i 24 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon. La tramitació ha sigut correcta, d'acord amb el que establixen els articles 37 a 43 de la LRAU, si bé es troba pendent l'emissió de la preceptiva Declaració d'Impacte Ambiental
  
Tercer. La documentació està completa, als efectes del compliment del que preceptuen els articles 24 i 27 del text urbanístic mencionat.
  
Quart. La utilitat pública i interés general de l'actuació es desprén del contingut d'esta i de la seua conveniència per al desenvolupament econòmic i social de la comarca i estan garantides per ser el promotor l'Ajuntament. L'aprovació del present Pla Especial implica per si mateixa la declaració d'utilitat pública i la necessitat d'ocupació a l'efecte d'expropiació, d'acord amb l'article 181 del Decret 201/98, de 15 de desembre, de la Generalitat Valenciana, pel qual s'aprova el Reglament de Planejament de la Comunitat Valenciana.
  
Cinqué. Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Sisé. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans especials, de conformitat amb el que disposa l'article 40 de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que antecedix, la Comissió Territorial d'Urbanisme, en la sessió realitzada el 30 de juliol de 2002, acorda:
  
Aprovar definitivament el Pla Especial de Reserva de Sòl Dotacional Públic Educativocultural del Pla General d'Ordenació Urbana de Xirivella.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga interposar qualsevol altre recurs que s'estime oportú.
  
València, 30 de juliol de 2002.- El secretari de la Comissió Territorial d'Urbanisme: José Manuel Palau Navarro.